《答大崙山人见怀之作》
明代·黎民衷

江城离梦一樽残，霄汉双鱼破腊看。沧海夜回明月色，青山春掩薜萝寒。

风尘玉树愁来倚，天地绨袍醉里宽。烽火中原难独卧，长歌招隐路漫漫。

作者简介：广东从化人，字惟和，号云野。黎民表弟。嘉靖三十五年进士。历吏部郎中，出为广西参政。边民劫藩库，民衷与战，受伤卒。有《司封集》。